Sturlason AS Polyfoto

**Sturlason AS Polyfoto** er et norsk fotostudio i Oslo etablert i 1933 av fotograf Svein Abraham Sturlason (1906–1989). Firmaet har hatt en aktiv rolle i utviklingen av norsk fotografi gjennom tre generasjoner, og har markert seg innen portrett-, presse- og teaterfotografi. Selskapet har også drevet filmproduksjon og vært en sentral aktør innen bildearkivering og digitalisering av fotografisk kulturarv.

## Historie

Kilde:

**Grunnleggelse og tidlig virksomhet** – Sturlason ble født i Tønsberg i 1906 og utdannet seg som fotograf under Ansgar Larsen. Han avla svenneprøven i 1926 som den yngste i landet på den tiden. Etter å ha arbeidet for blant andre Ernest Rude og Gunnar Theodor Sjøwall i Oslo, ble han i 1933 bestyrer for det nystartede Polyfoto-studioet, etablert av brødrene Treider Westen, i *[[Morgenbladet]]*s gård i Oslo. Konseptet tilbød 48 portretter på én plate til lav pris, noe som skapte stor debatt i det etablerte fotomiljøet.

**Striden om Polyfoto** – Polyfoto-konseptet ble sett på som en trussel mot tradisjonelle portrettatelierer. Lederen for Norges Fotografforbund, Hans Johnsrud, uttalte seg kritisk og kalte teknologien en «helvetesmaskin». Debatten førte til at Sturlason ble utstøtt fra fagmiljøet, men konseptet var veldig populært og virksomheten fortsatte å vokse. Han åpnet også ett fotostudio i Bergen.

**Andre verdenskrig og motstandsarbeid** – Under andre verdenskrig deltok Sturlason i motstandsbevegelsen under kodenavnet «Dr. X». Laboratoriet ble brukt til å produsere illegalt materiell, og han mottok senere Deltagermedaljen for sin innsats. Samtidig drev han kommersiell virksomhet med portrettfotografi.

**Pressebyrå og ekspansjon** – Etter krigen etablerte Sturlason sitt eget pressebyrå etter å ha kjøpt Pressebyrå. Byrået var en ledende aktør innen pressefotografi i Norge, og dokumenterte historiske begivenheter og teateroppsetninger. Firmaet hadde over 50 ansatte på det meste, og utdannet flere kjente fotografer.

**Teaterfotografi og filmproduksjon** – Sturlason var en av Norges fremste teaterfotografer og dokumenterte  2150 oppsetninger mellom 1942 og 1980. Han grunnla og var eier av produksjonsselskapet Snorre Film, som produserte flere spillefilmer, blant annet *[[Bør Børson Jr. (1938)|Bør Børson]]* (1938) og *[[Englandsfarere]]* (1946).

## Videreføring av virksomheten
Kilder: 

**Andre og tredje generasjon** – Svein Sturlason (f. 1941) overtok driften i 1972 og omorganiserte firmaet med vekt på portrettfotografi. Pressebyrået ble avviklet i 1979. Hans kone, Inger Sturlason, bidro med spesialisering innen familie- og bryllupsportretter.

Espen Sturlason (f. 1977) tok over driften av selskapet i 2009. Han har en bachelor i fotografi (1998–2001) fra Nottingham Trent University i England. Etter utdannelsen moderniserte han virksomheten med digital fotografi rettet mot bedriftsmarkedet og produksjon. Han deltok blant annet i fotograferingen av de offisielle bildene fra kronprinsbryllupet i 2001 og hadde ansvar for distribusjon av bildene til verdenspressen.

**Arkiv og kulturarv** – Firmaets arkiv inneholder over én million bilder fra norsk historie og ble gjenåpnet i 2010 og flyttet til Riksarkivet, med støtte fra Kulturrådet og Fritt Ord. Under navnet Polyfoto Vintage har Gabriele Sturlason ledet digitaliseringsarbeidet med mål om å bevare og formidle selskapets fotografihistorie. I 2016 var bilder fra arkivet stilt ut i egen fotoutstilling i Royal Albert Hall i London.

**Lokalisering** – Sturlason AS Polyfoto har hatt base i Oslo sentrum siden oppstarten. Studio og lab har vært lokalisert i blant annet Roald Amundsens gate 6, Stortingsgaten 22 og Skovveien 17. I dag har firmaet studio i Tordenskiolds gate 12 i Oslo og i Strøket 7 i Asker.

**Betydning** – Gjennom tre generasjoner har firmaet vært en sentral aktør i norsk fotografi, kjent for håndverk, innovasjon og diskresjon. Firmaets arbeid strekker seg over 90 år og har bidratt til å forme og bevare viktige deler av Norges visuelle historie.

## Referanser


## Eksterne lenker
* 
*  Polyfoto Vintage